text: Det lokale batter i nødhjælps-kassen
  30 januar 2010 kl. 15.40
  Nødhjælps-organisationerne sætter i disse uger alt ind for at samle penge ind til jordskælvsofrene på Haiti. 
  Og ifølge Dansk Røde Kors, så er det de lokale indsamlinger, der virkelig får folk til at spytte i kassen.
  I dag blev der holdt auktion i Haderslev til fordel for ofrene for jordskælvet i Haiti, og selve auktionen indbragte Røde kors 236.000 kroner.
  Længere østpå i Ribe har guldsmed Henrik Skjønnemand doneret varer for over 40.000, ligesom hans levarandører har skænket smykker m.v. Salget ventes at indbringe 100.000 kroner, der går ubeskåret til jordskælvsofrene.
  Så de to lokale initiativer i Haderslev og Ribe skaffer dermed næsten en kvart million kroner til nødhjælpsarbejdeet i Haiti.
  